Oddi Nessa

Odd Arild «Oddi» Nessa (født 1973 i Stavanger) er en norsk vokalist, gitarist og låtskriver.

Nessa vokste opp på Sandved.«Plate-debut i august», Sandnesposten 21. mai 1992 På 1990-tallet var han frontfigur i Stavanger-bandet California Über Alles, oppkalt etter en Dead Kennedys-sang, med musikerne Trond Anfinnsen, Jon Trygve Stokka og Arvid Stokka. Selv om Nessa var kristen ville han ikke misjonere fra scenekanten, og heller «ikke forandre verden med musikken vår». Bandet spilte inn debutalbumet Über Alles in Wonderland med Terje Refsnes og ga det ut i 1992.«California viser muskler», Rogalands Avis 4. juni 1992«Fra Sandnes til evigheten», Rogalands Avis 3. september 1992«Over alt med California Über Alles», Stavanger Aftenblad 15. september 1992 I en musikkanmeldelse trakk Jærbladet fram Nessa som «syng utruleg bra», og at hele albumet var «utruleg velspelt. Gode låtar og topp produksjon». Bandet burde signeres på et større selskap «snarast».«Musikk-nytt» ved Helge Barane, Jærbladet 12. oktober 1992

I andre halvdel av 90-tallet spilte Nessa med Stokka-brødrene i countrygruppa State Trooper«Country på Jesus-festival», Stavanger Aftenblad 26. juni 1997 og med Jon Trygve Stokka og flere andre i Sunday Morning Fever. Sistnevnte var et tydelig kristent band, der Nessa ønsket å «kombinere fengende musikk med solid kristent innhold».«- Musikken er død uten Gud», Sandnesposten 3. april 1997 «Nå har jeg én tanke for sangen og musikken: vi spiller og synger til Guds ære», uttalte Nessa i en reportasje fra Sandnes Frikirke, som var blitt hans miljø. Han hadde havnet i «syndenød» en kveld på utestedet Checkpoint Charlie i Stavanger, og deretter vendt seg definitivt til kristendommen. Etter hvert kurset Nessa seg til Frikirke-pastor, før han ble ansatt i samme kirke som omreisende «rockepredikant». Musikalsk hovedinspirasjon i årene fram mot 2000 var Bob Dylans kristne album Slow Train Coming og Saved.«'Her kan jeg være meg selv'», Dagen 30. desember 1997«Frikirkens rock'n roll-predikant», Dagen 22. desember 2000 I 2000 turnerte han rundt i Norge, i det langstrakte området mellom Oslo og Alta.«Turnérende cowboy-evangelist», Altaposten 16. november 2000«Rock fra frelsens vei», Nordstrands Blad 22. desember 2000

Nærmere 2000 flyttet Nessa til Oslo. Han startet soloprosjektet Salvation Street, som ga ut sitt første selvtitulerte album i 2000, innspilt hos Gulleiv Wee og med bruk av enkelte backingmusikere.«Pop-frelseren Nessa», Sandnesposten 18. desember 2000 Vårt Land kalte albumet et «glimrende stykke forkynnelse og rockemusikk», hvor Nessas låtskriving og framførelse hadde en nerve «som hever plata fra 'veldig bra håndverk' til 'skjellsettende rock'».Anmeldelse av Salvation Street, Vårt Land 25. oktober 2000 Fædrelandsvennen mente derimot at bønne-preget i tekstene «en tung og etter hvert ensformig tilbedelse - i formen».Anmeldelse av Salvation Street, Fædrelandsvennen 16. desember 2000 Lokalavisa Sandnesposten ytret at albumet låt «forfriskende rått og energisk», hadde godt skrevne sanger «og hvorfor låten 'Winter night' ikke allerede har blitt en ny førjulsklassiker er mer enn hva jeg kan forstå, så nydelig som den er».Anmeldelse av Salvation Street, Sandnesposten 22. desember 2000 I 2001 hevdet Nessa at førsteopplaget på 1000 av Salvation Street var utsolgt, og at albumet skulle distribueres til 25 land gjennom .«Sprer budskapet», Stavanger Aftenblad 3. mai 2001

Album nummer to, Dream Pilots kom i 2003, nå med Gulleiv Wee og Inge Engelsvold som med-musikere.«Himmelsk gaterock», Vårt Land 11. juli 2003 Bergensavisen ga terningkast 5 for «ti storslåtte poplåter smakfullt krydret med litt elektronikk».Anmeldelse av Salvation Street, Bergensavisen 22. juli 2003 Stavanger Aftenblad sin anmelder sto overfor «det tøffeste og mest kontemporære kristenpopalbum jeg har hørt», og det ble terningkast 5 også her.Anmeldelse av Salvation Street, Stavanger Aftenblad 22. juli 2003 Hos Vårt Land tok «hjertet salto av begeistring». «Sandnesgruppa flyter over av kvalitet», så albumet «kan far trygt kjøpe til sin bortkomne sønn».Anmeldelse av Salvation Street, Vårt Land 4. juni 2003 Dagbladet ville vurdere albumet uavhengig av det kristne budskapet, men kom til at Dream Pilots var «en forbasket bra plate», «et suverent album med avansert, organisk popmusikk med innslag av elektronika».Anmeldelse av Salvation Street, Dagbladet 8. juli 2003 Vårt Land kåret albumet til årets beste norske, foran Jim Stärk og Kaizers Orchestra.«Årets beste plater», Vårt Land 16. desember 2003

Bandet Dreampilots forsøkte å gjøre som U2 og fylle hele Valle Hovin da de lanserte sin første plate i 2005. En versjon av dette albumet ble gitt ut i USA i 2009. Siden 2012 har han fokusert på soloutgivelser, først ute var «Oddi Nessa and a Handful of Leaves» i 2012.

 Utgivelser 

Albumutgivelser
  California Über Alles, Über Alles in Wonderland (1992)
  Salvation Street, Salvation Street (2000)
  Salvation Street, Dream Pilots (2003)
  Dreampilots, If You Ever Come Down (2005)
  Dreampilots, Comedown (US release only) (2009)
  Oddi Nessa and a Handful of Leaves (2012)
  Oddi (2015)

Singelutgivelser

 «Out of the Recessed» (2015)
 «Out of the Wicked Heart» (2015)
 «Out of Nothing» (2015)
 «The Peaceful Life» (2015)

 Referanser 

Kategori:Personer fra Sandnes kommune
Kategori:Norske gitarister
Kategori:Norske sangere